
Sistem Kewangan Islam 


PENINGKATAN KEPENTINGAN SISTEM 
KEWANGAN ISLAM 

Sistem kewangan Islam kini muncul sebagai satu 
komponen yang berdaya maju dan teguh dalam 
keseluruhan sistem kewangan, melengkapi sistem 
kewangan konvensional. Pelan Induk Sektor 
Kewangan (PISK) menggariskan fokus strategik yang 
jelas bagi membangun dan memacu perkembangan 
sistem perbankan Islam. Berlatarbelakangkan ekonomi 
yang kukuh dan asas makroekonomi yang teguh, 
sistem kewangan Islam terus berkembang pesat, 
menguasai 9.7% bahagian pasaran dari segi aset pada 
tahun 2003, berbanding 6.9% pada tahun 2000. 
Deposit dan pembiayaan juga mencatat peningkatan 
ketara dengan masing-masing merangkumi 10.4% 
(7.4% pada tahun 2000) dan 10.3% (5.3% pada 


memainkan peranan penting dalam 
menggembleng deposit dan menyalurkan 
kemudahan pembiayaan bagi pertumbuhan 
ekonomi. Sistem perbankan Islam kini terdiri 
daripada 33 institusi perbankan Islam iaitu dua 
bank Islam dan 31 institusi perbankan 
konvensional (sembilan bank perdagangan, 
empat bank asing, tujuh syarikat kewangan, 
empat bank saudagar dan tujuh syarikat diskaun) 
yang menyediakan produk dan perkhidmatan 
kewangan Islam di bawah Skim Perbankan Islam 
(SPI). Institusi perbankan Islam menyediakan 
rangkaian produk kewangan dan perkhidmatan 
Islam yang luas dan komprehensif, meliputi 
produk deposit seperti deposit simpanan, deposit 
semasa dan deposit pelaburan serta produk 
pembiayaan seperti pembiayaan hartanah. 


Perkembangan pesat sistem perbankan Islam dalam negeri, 
disusuli kemajuan pesat perbankan dan kewangan Islam telah 
menjadi semakin penting bagi memenuhi keperluan ekonomi 
yang kian berubah. 


tahun 2000) daripada sistem perbankan. 
Perkembangan pesat sistem perbankan Islam dalam 
negeri, disusuli kemajuan pesat perbankan dan 
kewangan Islam telah menjadi semakin penting bagi 
memenuhi keperluan ekonomi yang kian berubah. 

Dalam suasana dwi-perbankan di Malaysia, sistem 
kewangan Islam beroperasi selari dengan sistem 
kewangan konvensional. Sistem kewangan Islam di 
Malaysia merangkumi sistem perbankan Islam, pasaran 
wang antara bank secara Islam, insurans Islam atau 
takaful, pasaran modal Islam serta institusi kewangan 
khusus yang menyediakan sumber pembiayaan 
alternatif. Hubungan saling berkait antara komponen- 
komponen utama ini mewujudkan persekitaran yang 
sesuai dan komprehensif bagi sistem kewangan Islam 
memainkan peranan yang berkesan dalam 
menggembleng sumber dan menyalurkan pembiayaan 
kepada aktiviti ekonomi yang produktif. Struktur sistem 
kewangan Islam ini juga meningkatkan daya tahan dan 
keteguhan sistem kewangan Islam dalam menghadapi 
kejutan kewangan dan menyumbang ke arah 
kestabilan keseluruhan sistem kewangan Islam. 

• Sistem perbankan Islam yang menjadi tulang 
belakang kepada sistem kewangan Islam 


pembiayaan modal kerja, pembiayaan projek, 
pembiayaan loji dan mesin, pembiayaan sewa 
beli, pembiayaan pendidikan dan produk 
pembiayaan lain, termasuk produk pembiayaan 
dagangan. Keupayaan institusi perbankan Islam 
menghasilkan dan menawarkan produk yang 
mempunyai ciri menarik dan inovatif, pada harga 
yang kompetitif dengan produk perbankan 
konvensional, berjaya menarik minat pelanggan 
beragama Islam dan yang bukan beragama Islam, 
la memaparkan kapasiti sistem perbankan Islam 
sebagai perantara kewangan yang berkesan. 
Akses perkhidmatan perbankan Islam ke pelbagai 
sektor ekonomi juga dipertingkatkan menerusi 
rangkaian agihan yang luas, merangkumi 152 
cawangan perbankan Islam sepenuhnya dan 
2,065 kaunter perbankan Islam (menawarkan 
produk perbankan Islam), yang disokong oleh 
sistem pembayaran yang cekap, selamat dan 
berkesan. 

Pasaran wang antara bank secara Islam yang aktif 
adalah satu lagi komponen penting dalam sistem 
kewangan Islam. Dalam mekanisme pelaburan 
mudharabah antara bank, institusi perbankan 
Islam dapat menjana dana bagi memenuhi 

Jadual 5.1 

Sistem Perbankan Islam: Data Utama 



keperluan pendanaan jangka pendek 
berdasarkan konsep perkongsian untung. Sejak 
dilancarkan pada tahun 1994, jumlah pelaburan 
mudharabah antara bank mencatat peningkatan 
daripada hanya RM0.5 bilion pada tahun 1994 
kepada RM283.8 bilion pada tahun 2003. 

Dengan adanya pelbagai instrumen kewangan 
Islam jangka pendek dan jangka panjang seperti 
Terbitan Pelaburan Kerajaan (TPK), Nota Boleh 
Niaga Bank Negara Malaysia (BNNN) dan sekuriti 
hutang swasta secara Islam, serta disokong 
dagangan aktif instrumen-instrumen ini, 
memudahkan institusi perbankan Islam 
memenuhi keperluan pelaburan dan mudah tunai 


mereka. TPK dan BNNN adalah antara instrumen 
yang digunakan oleh Bank Negara Malaysia bagi 
menguruskan mudah tunai sistem perbankan 
Islam. Kecekapan pasaran wang secara Islam 
terus dipertingkatkan melalui Sistem Pemindahan 
Elektronik Masa Nyata Bagi Dana dan Sekuriti 
(RENTAS) dan Sistem Tender Automatik 
Sepenuhnya (FAST). RENTAS memudahkan 
pemindahan dana bernilai besar antara bank dan 
sekuriti tanpa skrip, sementara FAST pula 
memudahkan proses tender bagi sekuriti Islam, 
termasuklah sekuriti kerajaan, nota dagangan 
dan sekuriti hutang swasta. 

Dalam pasaran modal Islam, dana dijana bagi 
membiayai projek pembangunan dan 
infrastruktur jangka panjang melalui terbitan 
sekuriti hutang swasta secara Islam. Pasaran 
modal Islam mengurangkan pergantungan pada 
sistem perbankan Islam bagi pembiayaan jangka 
panjang dan membantu institusi perbankan Islam 
menangani sebahagian daripada risiko yang 
timbul dari ketakpadanan aset dan liabiliti. 

Pasaran modal Islam memainkan peranan 
penting bagi mengurangkan elemen yang dapat 
menggugat kestabilan sistem kewangan, dan 
pada masa yang sama meningkatkan keteguhan 
dan daya tahan sistem kewangan Islam demi 
kestabilan sistem kewangan. Penerbitan pelbagai 
instrumen kewangan Islam meliputi nota 
dagangan jangka pendek, nota jangka sederhana 
dan bon Islam jangka panjang membantu 
institusi perbankan Islam memenuhi keperluan 
pelaburan dan mudah tunai mereka. Struktur 
kewangan instrumen Islam yang pelbagai turut 
memberi fleksibiliti kepada pengeluar bon dalam 
menguruskan keperluan kewangan mereka yang 
berbeza-beza. Keupayaan instrumen kewangan 
Islam menarik pelaburyang lebih ramai meliputi 
pelabur institusi konvensional dan Islam, 
membolehkan penjanaan dana pada kos yang 
lebih kompetitif. Di samping itu, penglihatan aktif 
institusi perbankan Islam dalam pemula urus 
niaga, pengunderaitan dan khidmat nasihat 
korporat menambahkan kedalaman pasaran 
modal Islam dan seterusnya meningkatkan 
keberkesanan dan kecekapan keseluruhan sistem 
kewangan Islam. 

Penarafan kredit yang diberikan oleh agensi 
penarafan kredit luar seperti Rating Agency 
Malaysia (RAM) dan Malaysian Rating 
Corporation Berhad (MARC) memudahkan 
penentuan harga dan meningkatkan kecekapan 

pasaran serta membantu dalam membuat 
keputusan pelaburan dan pembiayaan yang 
efisien. Keefisienan pasaran sekuriti hutang 
secara Islam diperkukuhkan lagi menerusi sistem 
penjelasan dan penawaran tender seperti RENTAS 
dan FAST serta Sistem Penyebaran Maklumat Bon 
(BIDS) yang menyediakan maklumat pasaran 
sekuriti hutang dalam negeri yang lengkap. 


ekonomi dan pembangunan. Institusi sampingan 
seperti Perbadanan Cagaran Nasional (Cagamas 
Berhad) turut memberikan sumbangan ke arah 
meningkatkan daya tahan sistem kewangan 
Islam melalui pensekuritian pembiayaan 
perumahan secara Islam dan sewa beli belum 
terima secara Islam dalam portfolio institusi 
perbankan Islam. 


Dalam pasaran ekuiti Islam, pelabur institusi Islam 
menyertai aktiviti penjanaan modal bagi 
membiayai perkembangan perniagaan syarikat. 
Melalui amanah saham Islam, pelabur mendapat 
akses kepada pengurusan dana secara 
profesional bagi memaksimumkan pulangan 
berdasarkan profil risiko yang berbeza. Sistem 
kewangan Islam yang lengkap menyediakan 
peluang pelaburan yang luas kepada pelabur 
Islam dan pelabur konvensional dalam 
pengurusan portfolio bagi memenuhi keperluan 
kewangan mereka. 


Memastikan Kekukuhan dan Kestabilan 
Kewangan 

Sistem kewangan Islam beroperasi di bawah rangka 
kerja perundangan, pengawalseliaan dan Syariah 
yang mapan dan komprehensif. Dari segi 
perundangan, bank Islam dikawal selia oleh Bank 
Negara Malaysia di bawah Akta Bank Islam 1983 
(ABI), sementara bank konvensional yang menyertai 
Skim Perbankan Islam (bank SPI) dikawal selia di 
bawah Akta Bank dan Institusi-institusi Kewangan 
1989 (ABIK). Institusi perbankan Islam beroperasi di 
bawah rangka kerja pengawalseliaan yang mapan 


Sistem kewangan Islam yang lengkap menyediakan peluang 
pelaburan yang luas kepada pelabur Islam dan pelabur 
konvensional dalam pengurusan portfolio bagi memenuhi 
keperluan kewangan mereka. 


Industri takaful turut memberi sinergi penting 
kepada sistem kewangan Islam. Pengendali 
takaful, terutamanya menerusi perniagaan 
takaful am membantu mengurangkan 
sebahagian risiko urus niaga pembiayaan dalam 
sistem perbankan dan secara tidak langsung 
memperkukuhkan daya tahan sistem kewangan 
Islam. Dalam perniagaan takaful keluarga, 
pengendali takaful memainkan peranan penting 
sebagai ejen ekonomi yang menggembleng 
simpanan jangka panjang bagi pelaburan jangka 
panjang dan pertumbuhan ekonomi. Peranan 
pengendali takaful sebagai pelabur institusi turut 
merangsang perkembangan instrumen 
kewangan Islam dan menyumbang kepada 
kedalaman pasaran kewangan Islam. 

Institusi khusus bukan bank yang menawarkan 
produk dan perkhidmatan kewangan Islam 
seperti institusi kewangan pembangunan dan 
Lembaga Tabung Haji melengkapi sistem 
perbankan Islam dengan mengembangkan skop 
pasarannya kepada sektor ekonomi strategik 
yang khusus. Usaha institusi ini berjaya 
meningkatkan kapasiti sistem kewangan Islam 
dalam menyumbang kepada pertumbuhan 


berasaskan piawaian antarabangsa dan amalan 
perbankan terbaik, setanding dengan institusi 
perbankan konvensional. Bagi bank SPI, rangka kerja 
pengawalseliaan turut merangkumi keperluan 
mengasingkan portfolio perbankan Islam dan 
konvensional secara menyeluruh selaras dengan 
kehendak Syariah. Ini bertujuan memelihara integriti 
serta keyakinan terhadap sistem perbankan Islam. 

• Bank Islam mematuhi "Basel Capital Accord" 
dalam mengekalkan nisbah modal berwajaran 
risiko (RWCR) minimum sebanyak 8% dan nisbah 
modal teras minimum sebanyak 4%. Bank SPI 
turut mematuhi rangka kerja RWCR bagi 
portfolio perbankan Islam mereka di samping 
pematuhan yang disatukan di peringkat entiti 
(pematuhan bagi kedua-dua portfolio perbankan 
Islam dan konvensional). 

• Bank Islam juga dikehendaki mematuhi rangka 
kerja mudah tunai bagi memastikan kecukupan 
mudah tunai pada setiap masa. Di bawah rangka 
kerja ini, bank Islam dikehendaki menguruskan 
kedudukan mudah tunai secara aktif dengan 
memadankan keperluan mudah tunai jangka 
pendek daripada tanggungan matang dengan 

aset matang. Selain itu, bank Islam dikehendaki 
mempunyai lebihan mudah tunai yang 
mencukupi yang berupaya memenuhi 
pengeluaran dana tak dijangka bagi tempoh 
sekurang-kurangnya sebulan. Bagi bank SPI, 
rangka kerja ini disatukan dan dipatuhi di 
peringkat entiti. 

Pengurusan portfolio perbankan Islam secara 
berhemat adalah mustahak bagi melindungi 
kepentingan pendeposit kerana operasi perbankan 
Islam diasaskan kepada konsep perkongsian 
untung dan rugi. Bagi menyemai amalan 
pembiayaan berhemat, institusi perbankan Islam 
dikehendaki menyediakan peruntukan mencukupi 
untuk menghadapi kemungkinan kemerosotan 
dalam kualiti aset, dan mematuhi had kredit 
seorang pelanggan dan kepada institusi berkaitan 
dalam kumpulan yang sama. 

Institusi perbankan Islam turut mematuhi garis 
panduan Bank Negara Malaysia berhubung 
amalan terbaik dalam pengurusan risiko kredit 
serta larangan penyaluran pembiayaan kepada 
pengarah, kakitangan dan syarikat sekiranya 
mereka mempunyai kepentingan, demi 
mencegah penyalahgunaan kuasa, konflik 
kepentingan dan amalan luar aturan. 

Urus tadbir korporat yang kukuh adalah 
penting bagi memastikan institusi perbankan 
Islam diuruskan oleh pengurusan yang cekap 
dan berkebolehan yang dapat menentukan 
hala tuju strategik institusi serta dapat 
menguruskan operasi institusi perbankan Islam 
secara berkesan dan berhemat. Bank Islam 
mematuhi garis panduan Bank Negara Malaysia 
dalam urus tadbir korporat berhubung 
pelantikan pengarah, struktur lembaga 
pengarah, had bilangan jawatan pengarah 
yang boleh dipegang oleh seseorang pengarah 
dan ketua pegawai eksekutif, tingkah laku 
pengarah dan kakitangan institusi perbankan 
serta garis panduan tentang piawaian audit 
minimum. Bagi mengukuhkan lagi struktur urus 
tadbir korporat bank Islam, langkah tambahan 
telah diperkenalkan pada tahun 2003 
berhubung dengan penubuhan jawatankuasa 
penamaan, jawatankuasa ganjaran dan 
jawatankuasa pengurusan risiko di bank Islam 
bagi meningkatkan peranan pemegang saham 
dalam memantau keberkesanan lembaga 
pengarah dan pasukan pengurusan. Garis 


panduan tersebut menekankan peranan dan 
tanggungjawab ahli pengarah bebas, yang 
antara lain, meliputi pengawasan ke atas 
lembaga pengarah secara berkesan serta 
mempertingkatkan skop pertimbangan dan 
budi bicara lembaga pengarah. Garis panduan 
tersebut turut menggariskan kelayakan 
minimum dan keperluan latihan bagi ahli 
lembaga pengarah. 

Dalam penyediaan penyata kewangan, bank 
Islam dikehendaki mematuhi Garis Panduan 
Laporan Contoh dan Penyata Kewangan bagi 
Bank Islam Berlesen (GP8-i). Bank SPI 
menzahirkan operasi perbankan Islam mereka 
dalam Nota Kepada Akaun penyata kewangan 
utama sebagai sebahagian daripada 
pematuhan bank konvensional kepada GP8. 
Bagi meningkatkan tahap ketelusan dalam 
menentukan kadar pulangan bagi perniagaan 
perbankan Islam, institusi perbankan Islam 
dikehendaki mematuhi rangka kerja kadar 
pulangan yang Standard bagi pengiraan kadar 
pulangan. 

Kepatuhan Syariah adalah satu lagi dimensi 
penting dalam operasi perbankan Islam. Di 
bawah ABI, bank Islam dikehendaki 
menubuhkan badan penasihat Syariah. Majlis 
Penasihat Syariah Bank Negara Malaysia (MPS) 
menunjangi badan-badan penasihat Syariah ini 
sebagai pihak berkuasa tunggal bagi 
memutuskan hal-ehwal Syariah berkaitan 
perniagaan perbankan dan kewangan Islam 
yang terletak di bawah pengawalseliaan Bank 
Negara Malaysia. MPS turut dijadikan rujukan 
utama mahkamah bagi mendapatkan 
keputusan Syariah dalam kes berkaitan 
perbankan dan kewangan Islam. 

Akta Pencegahan Pengubahan Wang Haram 
2001 (AM LA) serta garis panduan pengubahan 
wang haram dan dasar "Kenali Pelanggan 
Anda" melindungi sistem perbankan Islam 
daripada aktiviti pengubahan wang haram. 
AMLA memperuntukkan undang-undang 
menyeluruh bagi pencegahan, pengesanan dan 
pendakwaan pengubahan wang haram, 
perampasan harta yang terlibat, atau 
penglihatan dalam pengubahan wang haram 
dan keperluan menyimpan rekod dan 
pelaporan urus niaga yang meragukan oleh 
institusi perbankan Islam. 

• Bagi memperkukuhkan penguatkuasaan rangka 
kerja pengawalseliaan dalam menjamin 
kestabilan kewangan, institusi perbankan Islam 
tertakluk kepada rangka kerja penyeliaan yang 
terperinci dan menyeluruh. Aktiviti penyeliaan 
memberi keutamaan kepada pemantauan rapi 
kedudukan kewangan dan kekukuhan institusi 
perbankan Islam, pelaksanaan strategi awal 
dalam menangani sebarang kemerosotan atau 
kelemahan serta menggalakkan amalan terbaik 
dalam memperkukuhkan struktur urus tadbir 
korporat dan sistem pengurusan risiko. Proses 
penyeliaan digubal berdasarkan satu rangka 
kerja berasaskan risiko yang proaktif, 
merangkumi pemeriksaan di premis dan 
pengawasan luar premis yang dinamik. Proses 
pengawasan luar premis meliputi penilaian dan 
kelulusan penyata kewangan institusi 
perbankan Islam bagi memastikan pematuhan 
terhadap garis panduan Bank Negara Malaysia. 
Di samping itu, institusi perbankan Islam 
dipantau secara rapi melalui pengemukaan 
laporan statistik berkala serta analisis 
kewangan dan bukan kewangan yang 
terperinci bagi mengesan sebarang masalah 
yang mungkin timbul di peringkat awal. Pada 
tahun 2003, pemeriksaan di premis telah 
dijalankan ke atas bank Islam, termasuk ibu 
pejabat serta cawangan di dalam negeri dan 
luar pesisir, berdasarkan ukuran rangka kerja 
CAMELS. Sementara itu, ujian tekanan 
dijalankan secara berterusan ke atas 
kedudukan kewangan semasa institusi 
perbankan Islam menerusi simulasi tekanan 
dalam pelbagai keadaan bertujuan mengesan 
aspek yang berpotensi terdedah kepada 
sebarang kemungkinan. Keputusan hasil 
daripada ujian tekanan ini menjadi asas kepada 
pelaksanaan tindakan awal. 

Integrasi Sistem Kewangan Islam di Peringkat 
Antarabangsa 

Kemajuan pesat yang dicapai dalam sistem 
kewangan Islam dalam negeri membuka jalan ke 
arah integrasinya dalam pasaran global. Usaha di 
peringkat antarabangsa bagi meletakkan sistem 
kewangan Islam sebagai komponen berwibawa 
sistem kewangan global akan membantu 
mengukuhkan lagi pembangunan sistem kewangan 
Islam dalam negeri. 

• Penubuhan Lembaga Perkhidmatan Kewangan 
Islam (LPKI) di Kuala Lumpur bagi menggubal 


piawaian pengawalseliaan kehematan 
antarabangsa berasaskan ciri-ciri dan risiko 
unik institusi perbankan Islam akan 
menyumbang ke arah mengekalkan 
kekukuhan dan kestabilan sistem kewangan 
Islam. Sejak penubuhannya pada tahun 2002, 
LPKI telah berjaya menarik penyertaan yang 
meluas. Pada akhir tahun 2003, anggota LPKI 
meningkat kepada 13 ahli penuh, tiga ahli 
bersekutu dan 20 ahli pemerhati. LPKI kini 
sedang menggubal piawaian kehematan 
mengenai kecukupan modal dan pengurusan 
risiko dan akan memulakan tugas persediaan 
bagi menggubal piawaian urus tadbir 
korporat. Penyertaan Tabung Kewangan 
Antarabangsa (IMF), Bank Dunia, Bank 
Pembangunan Asia dan Bank for International 
Settlements (BIS) dalam LPKI akan 
mempertingkatkan kerjasama ke arah 
pencapaian objektif bersama bagi menjamin 
kestabilan monetari dan kewangan di 
peringkat antarabangsa. 

Penubuhan Pasaran Kewangan Islam 
Antarabangsa (PKIA) pada tahun 2002 adalah 
sebahagian daripada usaha mempertingkatkan 
keberkesanan sistem kewangan Islam sebagai 
suatu komponen sistem kewangan global 
dalam membantu mencapai perkembangan 
dan kemajuan yang seimbang. PKIA 
menyediakan infrastruktur bagi 
penggemblengan modal asing berlandaskan 
prinsip Syariah, merangsang terbitan dan 
perdagangan instrumen kewangan Islam, 
mempertingkatkan peluang pelaburan bagi 
pelabur antarabangsa serta memudahkan 
pengurusan mudah tunai di kalangan institusi 
perbankan Islam. Malaysia mempelopori 
penerbitan bon berdaulat secara Islam 
pertama bagi memacu perkembangan PKIA. 
Bon berdaulat ini menjadi tanda aras dan 
pemangkin bagi terbitan bon-bon global 
secara Islam yang lain. Pembangunan aktiviti 
perbankan dan kewangan Islam di Pusat 
Kewangan Luar Pesisir Antarabangsa Labuan 
menjadi pelengkap dalam mengukuhkan 
perkembangan PKIA dalam aspek penerbitan, 
penyenaraian dan urus niaga instrumen 
kewangan Islam dalam mata wang asing, serta 
menjalin hubungan dengan pusat kewangan 
Islam yang lain bagi mengembangkan lagi 
capaian perbankan dan kewangan Islam di 
peringkat antarabangsa. 

TERAS DASAR PADA TAHUN 2003 

Selaras dengan matlamat PISK untuk mewujudkan 
sistem kewangan Islam yang efisien, progresif dan 
komprehensif yang dapat menyumbang secara 
berkesan kepada kecekapan dan kemajuan sektor 
kewangan Malaysia, teras dasar kewangan Islam 
pada tahun 2003 terus ditumpukan ke arah 
memperkukuhkan asas penting yang mendukung 
sistem perbankan Islam supaya industri ini dapat 
berkembang dengan mantap dan progresif. Secara 
khusus, dasar menjurus ke arah memperkukuhkan 
infrastruktur kewangan keinstitusian, 
mempertingkatkan rangka kerja pengawalan, 
memperkukuhkan infrastruktur Syariah dan 
perundangan serta mempertingkatkan pembangunan 
sumber intelektual dan pendidikan pengguna. 


perubahan penting di peringkat dalam negeri 
dan juga antarabangsa. 

o Di peringkat dalam negeri, perubahan ini 
meliputi penerbitan piawaian perakaunan 
yang berbeza untuk perniagaan kewangan 
Islam yang bakal diterbitkan oleh Lembaga 
Piawaian Perakaunan Malaysia serta 
pengenalan Skim Insurans Deposit. 

o Di peringkat antarabangsa, Lembaga 

Perkhidmatan Kewangan Islam (LPKI) bakal 
menerbitkan piawaian pengawalan 
kehematan dan pengawalseliaan khusus 
bagi mengawal selia operasi perbankan 
Islam antarabangsa. 


Teras dasar kewangan Islam pada tahun 2003 terus ditumpukan 
ke arah memperkukuhkan asas penting yang mendukung sistem 
perbankan Islam supaya industri ini dapat berkembang dengan 
mantap dan progresif. 


Memperkukuhkan Infrastruktur Kewangan 
Keinstitusian 

Pembangunan Keinstitusian 

Pembangunan infrastruktur kewangan yang 
komprehensif dan kukuh penting bagi 
meningkatkan kapasiti dan keberkesanan sistem 
perbankan Islam bersandarkan prinsip, keunikan 
dan cirinya yang tersendiri. 


Bersandarkan latar belakang ini. Bank Negara 
Malaysia telah mengkaji semula struktur 
keinstitusian "jendela" bank SPI bagi 
mewujudkan struktur yang berdaya maju yang 
dapat mengasimilasikan perkembangan- 
perkembangan ini dan seterusnya 
memperkukuhkan rejim pengawalan 
kehematan dan pengawalseliaan. 


Salah satu ciri infrastruktur kewangan yang 
kukuh ialah kepelbagaian peserta, termasuk 
penyertaan peserta asing dalam landskap 
kewangan Islam. Menyedari hakikat ini. Bank 
Negara Malaysia telah mempercepatkan pelan 
liberalisasi kewangan sektor perbankan Islam. 
Kehadiran bank Islam asing di Malaysia akan 
mewujudkan kesan limpahan yang seterusnya 
akan meningkatkan kepelbagaian produk, 
merangsang inovasi kewangan dan kemajuan 
keseluruhan sistem kewangan Islam, la juga 
akan berfungsi sebagai jambatan antara 
Malaysia dengan pasaran kewangan Islam 
global yang lain dan menyediakan persekitaran 
bagi menjadikan Malaysia pusat perbankan dan 
kewangan Islam serantau. 

Memandangkan industri perbankan Islam 
dalam negeri semakin berkembang ke tahap 
kemajuan yang lebih tinggi, infrastruktur 
pengawalan kewangan Islam juga mengalami 


Pengurusan Risiko 

Satu lagi aspek penting dalam pembangunan 
infrastruktur kewangan keinstitusian ialah 
peningkatan kemampuan industri perbankan Islam 
dalam pengurusan risiko. 

• Produk pembiayaan kadar boleh ubah 
berasaskan konsep bai' bithaman ajil (jualan 
dengan harga tertangguh) diperkenalkan pada 
tahun 2003 bagi mempelbagaikan portfolio 
pembiayaan institusi kewangan Islam daripada 
terlalu bergantung pada pembiayaan kadar 
tetap, la juga dapat mengurangkan risiko 
berhubung ketakpadanan pendanaan. 

• Seterusnya, bagi melengkapkan mekanisme 
pembiayaan kadar terapung berkonsepkan bai' 
bithaman ajil (BBA), satu produk pembiayaan 
kadar boleh ubah berdasarkan konsep ijarah 
muntahia bittamleek (pajakan berakhir dengan 
hak milik) sedang dikaji. 

Pengenalan kepada Mekanisme Kadar Boleh Ubah secara Islam 

Dalam aspek pengurusan risiko, satu pencapaian penting industri perbankan Islam pada tahun 2003 
adalah pengenalan produk pembiayaan kadar boleh ubah yang pertama berasaskan konsep bai' 
bithaman ajil (BBA). Produk ini dimajukan oleh satu kumpulan kerja terdiri daripada wakil Bank 
Negara Malaysia dan peserta industri bagi membantu institusi kewangan Islam bersaing dari segi 
pemadanan kadar pembiayaan perbankan Islam dengan kadar pembiayaan pasaran dalam konteks 
persekitaran dwi-perbankan. la juga dapat memberi pulangan yang lebih munasabah kepada 
pendeposit dan seterusnya mengurangkan risiko ketakpadanan. Menerusi produk ini, institusi 
kewangan Islam berupaya memperoleh aliran pendapatan yang pelbagai daripada aktiviti pembiayaan 
mereka yang dapat diagihkan kepada pendeposit pada kadar yang lebih kompetitif. 

Instrumen baru ini adalah satu pilihan kepada portfolio pembiayaan semasa yang sebahagian 
besarnya berkadar tetap. Pergantungan tinggi pada pembiayaan kadar tetap menjadi isu penting 
dalam perbankan Islam kerana kekurangan mekanisme lindung nilai bagi melindungi aset kewangan 
Islam yang semakin mengembang dan terdedah kepada kadar pembiayaan yang turun-naik. Pada 
akhir Disember 2003, jumlah pembiayaan berkadar tetap merangkumi 87.8% daripada keseluruhan 
pembiayaan secara Islam. Sebahagian besar pembiayaan ini, seperti pembiayaan rumah-i, pembiayaan 
hartanah-i dan pembiayaan bertempoh-i berjangka panjang, merangkumi 58.8% daripada jumlah 
pembiayaan secara Islam seperti yang ditunjukkan dalam Graf 1. (Kaedah pembiayaan kadar boleh 
ubah semasa yang ditawarkan beberapa institusi kewangan Islam tidak praktikal kerana ia melibatkan 
beberapa perjanjian sampingan bagi mencerminkan perubahan dalam kadar pembiayaan). 


Graf 1 

Jumlah Pembiayaan mengikut Kaedah 
Pembiayaan (pada akhir tahun 2003) 


boleh ubah berkadar tetap 



Rejim kadar tetap menyebabkan ketakpadanan dalam pendanaan institusi kewangan Islam kerana 
pembiayaan jangka panjang mereka dibiayai deposit jangka pendek yang tidak tetap kadar 
pulangannya. Memandangkan pihak bank menetapkan kadar keuntungan pembiayaannya bagi satu 
tempoh yang panjang, kenaikan kadar pasaran boleh menimbulkan kesulitan kepada institusi 
perbankan Islam untuk memberi pulangan yang memuaskan kepada pendeposit. Aliran pendapatan 
daripada pembiayaan tetap terikat pada kadar keuntungan yang tetap dan secara relatifnya lebih 
rendah sekiranya kadar terapung pinjaman konvensional meningkat. Keadaan ini boleh menyebabkan 
dana Islam beralih ke dana konvensional. 


206 


Sistem Kewangan Islam 


Pembiayaan kadar boleh ubah ini diperkenalkan bagi mengurangkan risiko ketakpadanan yang kini 
dihadapi institusi kewangan Islam. Menerusi produk ini, kadar keuntungan pembiayaan boleh 
diubahsuai mengikut kadar pasaran supaya kadar deposit lebih kompetitif. Pendeposit dapat 
memperoleh pulangan yang lebih memuaskan dan seterusnya tidak memindahkan dana mereka ke 
perbankan konvensional yang sekiranya berlaku, boleh menjejaskan operasi perbankan Islam. 
Alternatif baru ini mengurangkan pendedahan risiko pasaran institusi perbankan Islam terutamanya 
dalam suasana sistem perbankan Islam beroperasi seiringan dengan sistem perbankan konvensional. 

Pembiayaan kadar boleh ubah ini adalah inovasi kepada konsep pembiayaan BBA sedia ada yang 
ketika ini berkadar tetap. Dalam pembiayaan kadar boleh ubah ini, harga jualan aset kepada 
pelanggan secara bayaran tertangguh ditetapkan pada kadar keuntungan siling atau maksimum, 
yang kadarnya lebih tinggi daripada kadar keuntungan tetap pembiayaan BBA. Justeru, harga jualan 
kontrak dan bayaran ansurannya menjadi lebih tinggi. Walau bagaimanapun, rebat atau ibra' 
(pengecualian hak menuntut keuntungan belum diperoleh) diberikan pada setiap bayaran ansuran, 
misalnya pada setiap bulan, bagi mengurangkan ansuran bulanan supaya sepadan dengan kadar 
pasaran semasa. 


Graf 2 



BBA tetap 

^ Bayaran ansuran bulanan efektif 


Dalam Graf 2, pembiayaan dimeterai apabila bank membeli aset daripada pelanggan secara tunai dan 
menjual semula aset tersebut secara bayaran tertangguh. Berdasarkan kadar keuntungan maksimum 
12%, harga jualan (lebih tinggi daripada pembiayaan BBA berkadar tetap) dipersetujui dan kontrak 
pembayaran balik dimeterai dengan bayaran ansuran sebanyak RM2,000 sebulan sepanjang tempoh 
dipersetujui. Sekiranya kadar pinjaman asas (BLR) yang digunakan sebagai tanda aras dalam 
pengiraan harga adalah 10% setahun pada bulan pertama, bank dikehendaki memberikan rebat 
bulanan RM500 iaitu perbezaan antara kadar keuntungan maksimum 12% setahun dan kadar 
keuntungan efektif 10% setahun. Sekiranya dalam bulan keempat, kadar pasaran meningkat kepada 
1 1 % setahun, bank berkenaan akan memberi rebat bulanan sebanyak RM300 sahaja. 

Pada amalannya, rebat diubahsuai supaya kadar keuntungan efektif (kadar keuntungan maksimum 
tolak rebat) dapat mencerminkan turun-naik kadar pembiayaan pasaran. Bank boleh menaikkan 
kadar pembiayaan apabila kadar pasaran meningkat, dan seterusnya memberi pulangan lebih baik 
kepada pendeposit. la juga membuktikan kewajaran penetapan kadar keuntungan maksimum yang 
lebih tinggi bagi menampung sebarang kenaikan kadar pasaran. Walau bagaimanapun, sekiranya 

kadar pasaran meningkat melebihi 12% setahun, kadar keuntungan efektif kekal pada kadar 
keuntungan maksimum. Kadar keuntungan maksimum ini memberi jaminan kepada pelanggan yang 
kadar keuntungan efektif dihadkan pada kadar tersebut. 

Bagi mengawal selia kaedah pembiayaan ini, kadar keuntungan maksimum adalah tertakluk kepada 
empat mata peratusan atas BLR, kecuali sekiranya terdapat alasan kukuh tentang jangkaan 
perubahan dan turun-naik kadar pasaran. Dalam menentukan kadar keuntungan efektif, bank 
dikehendaki mengawasi had keuntungan maksimum sebanyak 2.5 mata peratusan atas BLR. Pada 
dasarnya, kadar keuntungan efektif tidak boleh melebihi kadar keuntungan maksimum walaupun 
kadar pasaran semasa melebihi kadar keuntungan maksimum, malah sebarang perubahan kadar 
keuntungan efektif hendaklah dimaklumkan kepada pelanggan sebelum perubahan tersebut 
dilakukan. 

Pada tempoh matang, sebarang perbezaan antara harga jualan dan jumlah bayaran balik (termasuk 
rebat bulanan) akan dikembalikan. Selain rebat bayaran ansuran dan tempoh matang yang wajib 
dimasukkan dalam perjanjian pembiayaan, rebat juga perlu diberi bagi bayaran balik awal atau 
penebusan, atau penamatan kontrak. Bank Negara Malaysia juga membenarkan penjadualan semula 
pembiayaan, iaitu lanjutan tempoh pembiayaan sekiranya bank memilih untuk tidak menaikkan 
ansuran bulanan efektif meskipun terdapat kenaikan dalam kadar keuntungan efektif. Syaratnya, 
perjanjian pembiayaan hendaklah mengandungi klausa penjadualan semula, manakala jumlah 
bayaran balik tidak boleh melebihi harga jualan asal. Bagi maksud pengiraan kecukupan modal, 
pembiayaan BBA kadar boleh ubah mengguna pakai wajaran risiko yang sama seperti pembiayaan 
BBA berkadar tetap. 

Buat masa ini, kaedah pembiayaan baru ini digunakan bagi pembiayaan rumah, hartanah dan 
pembiayaan berjangka sahaja dan dijangka diperluaskan kepada jenis pembiayaan lain pada masa 
hadapan. Produk baru ini dijangka berkembang pesat kerana ia adalah produk lindung nilai semula 
jadi khasnya bagi menangani isu pendedahan risiko yang ketara dalam perbankan Islam. 


Meningkatkan Rangka Kerja Pengawalan 

Peningkatan kepentingan industri perbankan Islam 
memerlukan pembangunan rangka kerja 
pengawalan yang efektif bagi mewujudkan 
suasana yang menyokong pembangunan industri 
tersebut. 

• Pada tahun 2003, Bank Negara Malaysia 
menjalankan kajian semula ke atas Rangka 
Kerja Kadar Pulangan bagi memperkukuhkan 
kaedah pengiraan kadar pulangan kepada 
pendeposit. Kajian semula ini akan memberi 
fleksibiliti yang lebih meluas dalam 
pelaksanaan rangka kerja tersebut. 

• Garis Panduan Laporan Contoh dan Penyata 
Kewangan bagi Bank Islam Berlesen (GP8-i) 


dikeluarkan pada bulan Ogos 2003 bagi 
mewujudkan ketekalan dan keseragaman dalam 
kepatuhan kepada peruntukan-peruntukan ABI, 
piawaian perakaunan yang diluluskan, khususnya 
MASB /- 1 dan kehendak Syariah di kalangan 
bank Islam. Garis panduan ini menetapkan 
keperluan minimum penyata kewangan yang 
perlu dizahirkan oleh bank Islam. 

Dalam perkembangan piawaian perakaunan 
bagi kewangan Islam, Lembaga Piawaian 
Perakaunan Malaysia telah memulakan kerja- 
kerja asas persediaan piawaian berhubung 
pengiktirafan, penilaian dan penzahiran 
transaksi pemajakan ( ijarah ), jualan bayaran 
tertangguh (BBA) dan kos-tambah 
(murabahah). 

Rangka Kerja Kadar Pulangan 

Bank Negara Malaysia memperkenalkan Rangka Kerja Kadar Pulangan bertujuan menyeragamkan 
kaedah pengiraan keuntungan boleh agih dan kaedah pengiraan kadar pulangan kepada pendeposit. 
Objektif rangka kerja ini, antara lain adalah:- 

(i) Menetapkan piawaian minimum dalam pengiraan kadar pulangan; 

(ii) Mewujudkan asas yang saksama dan sumber rujukan di kalangan institusi perbankan Islam (IPI) 
dalam pengiraan kadar pulangan; dan 

(iii) Menyediakan Bank Negara Malaysia satu asas pengukuran yang berkesan untuk menilai 
kecekapan IPI. 

Sebelum rangka kerja ini diperkenalkan oleh Bank Negara Malaysia, IPI mengguna pakai pelbagai 
kaedah dalam pengiraan kadar pulangan yang menyebabkan perbezaan ketara dalam hasil pengiraan 
dan implikasinya. Misalnya, sesetengah IPI memasukkan kesemua jenis pendapatan dalam pengiraan 
mereka manakala sesetengah IPI pula tidak memasukkan beberapa jenis pendapatan. Perbezaan amalan 
ini menyebabkan timbulnya beberapa halangan dalam:- 

(i) Penilaian kadar pulangan oleh Bank Negara Malaysia khususnya bagi menentukan sama ada kadar 
pulangan IPI menggambarkan prestasi sebenar mereka; 

(ii) Pengawalseliaan Bank Negara Malaysia, terutamanya dari segi menilai kehematan dan kesaksamaan 
dalam pengagihan keuntungan kepada pendeposit; dan 

(iii) Penilaian kos pendanaan oleh IPI yang menyebabkan herotan pada kadar pulangan dalam pasaran 
runcit dan pasaran antara bank. 

Penyeragaman pengiraan kadar pulangan akan menangani ketidakseimbangan maklumat antara IPI dan 
pendeposit melalui peningkatan tahap ketelusan dan memastikan pendeposit menerima pulangan yang 
setimpal dengan pelaburan mereka. Bagi tujuan itu, rangka kerja ini menyenaraikan secara terperinci 
butiran pendapatan dan perbelanjaan yang perlu dilaporkan dan diambil kira bagi tujuan pengiraan 
kadar pulangan. Jadual pengiraan juga menggariskan butiran perbelanjaan yang perlu dikongsi 
bersama oleh pendeposit dan IPI dan butiran perbelanjaan yang hanya ditanggung oleh pihak bank. 

Pengenalan rangka kerja ini juga bertujuan menyokong aplikasi kontrak mudharabah (perkongsian 
untung) dalam aktiviti pengambilan deposit perbankan Islam dengan berkesan. Berbeza daripada 
perbankan konvensional yang berasaskan hubungan pemiutang-penghutang, kontrak mudharabah 
berasaskan kepada hubungan pelabur-pengusaha. Dalam kontrak ini, pihak pendeposit berperanan 
sebagai penyumbang modal manakala pihak bank selaku pengusaha. Dana pendeposit digunakan bagi 
aktiviti pembiayaan dan pelaburan. Keuntungan yang dijana daripada aktiviti tersebut dikongsi bersama 
antara pendeposit dan bank berdasarkan nisbah perkongsian untung yang dipersetujui. Kerugian pula 
ditanggung oleh pendeposit. Memandangkan sebahagian besar deposit perbankan Islam adalah deposit 
mudharabah, pengurusan IPI terdedah kepada risiko fidusiari yang tinggi kerana IPI perlu memastikan 
dana tersebut digunakan secara berkesan, sementara keuntungan yang dijana daripada pembiayaan dan 
pelaburan perlu diagihkan kepada pendeposit secara saksama. Pada umumnya, pengenalan Rangka Kerja 
Kadar Pulangan bukan sahaja bertujuan menyeragamkan kaedah pengiraan tetapi juga bagi menentukan 
pengagihan pendapatan sebenar dan saksama kepada pendeposit. 

Rangka Kerja 

Rangka Kerja Kadar Pulangan terdiri daripada dua komponen utama, iaitu jadual pengiraan dan jadual 
pengagihan. Jadual pengiraan menetapkan butiran pendapatan dan butiran perbelanjaan yang perlu 
dilaporkan dan menggariskan piawaian bagi pengiraan pendapatan boleh agih bersih. Antara butiran 
penting dalam jadual tersebut ialah butiran peruntukan. Sebelum pengenalan rangka kerja ini. 

Jadual 1 

Jadual Pengiraan 


Pendapatan yang dijana oleh aset 

(+) Pendapatan urus niaga bersih 

(+) Lain-lain pendapatan 

Jumlah pendapatan kasar 

(-) Peruntukan dan pendapatan tergantung 

(-) Rizab penyamaan keuntungan 

(-) Perbelanjaan langsung 

Pendapatan kasar bersih 

(-) Pendapatan kepada: 

Akaun pelaburan khas 
DMPI/DPS' 

Pendapatan bersih 
(-) Pendapatan kepada: 

Jumlah belum dibayar kepada 
institusi kewangan 
Instrumen boleh niaga secara Islam 


Pendapatan boleh agih bersih 


peruntukan institusi perbankan yang menyertai Skim Perbankan Islam (bank SPI) ditanggung oleh operasi 
perbankan konvensional. Di bawah rangka kerja ini, bank SPI dikehendaki mengasingkan peruntukan am 
dan peruntukan khas bagi operasi perbankan Islam selaras dengan kontrak mudharabah yang 
menghendaki peruntukan dalam operasi perbankan Islam dikongsi bersama antara pendeposit dan bank. 
Ini berbeza dengan operasi perbankan konvensional yang menghendaki pihak bank menanggung 
sepenuhnya peruntukan tersebut. 

Jadual pengiraan turut memperkenalkan item baru yang dikenali sebagai Rizab Penyamaan 
Keuntungan (RPK). RPK bertindak sebagai mekanisme bagi mengurangkan turun-naik kadar pulangan 
ekoran perubahan dalam jumlah pendapatan, peruntukan dan jumlah deposit; serta bagi memastikan 
kadar pulangan IPI kekal kompetitif dan stabil. Jumlah RPK diperuntukkan daripada jumlah pendapatan 
kasar dan dikongsi oleh pendeposit dan bank. 

Komponen kedua rangka kerja ini ialah jadual pengagihan. Jadual ini menetapkan pengagihan 
pendapatan boleh agih bersih yang dipindahkan daripada jadual pengiraan kepada deposit 


Jadual 2 

Jadual Pengagihan 


Keuntungan boleh agih 


Bahagian pendeposit 


Akaun permintaan 
Akaun simpanan 
APA 1 2 3 4 5 

6 bulan 
9 bulan 
12 bulan 
12 bulan ke atas 


1 Jumlah purata harian bagi setiap kategori deposit. 

2 Jumlah purata harian diwajarkan. 

3 Nisbah perkongsian untung dipersetujui antara bank dan pendeposit. 

4 Akaun pelaburan am. 

5 Jumlah pendapatan boleh agih bersih yang dipindahkan dari Jadual Pengiraan. 

permintaan, deposit simpanan dan deposit pelaburan am berdasarkan struktur deposit (sama ada 
mudharabah atau bukan mudharabah), tempoh matang dan nisbah perkongsian untung yang 
dipersetujui antara pihak bank dan pendeposit. Bagi tujuan rangka kerja ini. Bank Negara Malaysia 
membenarkan IPI mengguna pakai kaedah wajaran atau tanpa wajaran bersesuaian dengan kapasiti 
sistem IPI. 

IPI dikehendaki mengira kadar pulangan mereka pada setiap bulan dan mengumumkan kadar 
pulangan bulanan pada tarikh yang ditetapkan. Tempoh satu bulan berikutnya akan menjadi tempoh 
efektif kadar pulangan yang diumumkan. 

Pengenalan rangka kerja ini membolehkan IPI melaksanakan pendekatan seragam dan meningkatkan 
tahap ketelusan dalam pengiraan kadar pulangan. la juga meningkatkan tahap kecekapan IPI kerana 
kadar pulangan semasa kini ditentukan oleh keupayaan perniagaan IPI berbanding metodologi 
pengiraan kadar pulangan. Pengenalan RPK juga telah mengurangkan turun-naik kadar pulangan 
industri perbankan Islam dan membantu IPI mengurus portfolio mereka dengan lebih cekap. Sejajar 
dengan pengenalan rangka kerja ini, skop pengemukaan statistik diperluaskan bagi membolehkan 
Bank Negara Malaysia menilai kecekapan IPI dari segi keuntungan, pengurusan berhemat dan 
kesaksamaan dengan lebih berkesan. 

Bank Negara Malaysia menjalankan kajian semula ke atas rangka kerja ini pada tahun 2003 bagi 
meningkatkan kapasiti dan kecekapan IPI dalam mengurus operasi perniagaan mereka. Walaupun 
rangka kerja yang dikaji semula ini masih mengekalkan asas-asas sedia ada, ia akan, antara lain 
memberi fleksibiliti dalam menentukan wajaran untuk setiap kumpulan deposit, nisbah perkongsian 
untung deposit pelaburan dan peruntukan RPK. la juga memberi fleksibiliti dari segi mengasingkan 
pendapatan daripada dana yang diurus di bawah dana yang disatukan atau diurus secara berasingan 
antara dana pemegang saham dan pendeposit. Kajian semula ini memberi fleksibiliti yang lebih 
meluas kepada IPI untuk menguruskan portfolio mereka demi memastikan kemapanan daya saing 
dalam pasaran. 

Garis Panduan Laporan Contoh dan Penyata Kewangan bagi Bank Islam Berlesen (GP8-i) 

Garis Panduan Laporan Contoh dan Penyata Kewangan bagi Bank Islam Berlesen atau GP8-i dikeluarkan 
kepada bank Islam pada bulan Ogos 2003. la menggariskan keperluan minimum pembentangan dan 
penzahiran laporan dan penyata kewangan bank Islam. GP8-i mula diguna pakai oleh bank Islam bagi 
tahun kewangan 2004. 

GP8-i dikeluarkan bagi menyediakan asas pembentangan dan penzahiran laporan dan penyata kewangan 
bank Islam, la juga bertujuan memastikan ketekalan dan kebolehbandingan laporan dan penyata 
kewangan di kalangan bank Islam dalam mematuhi peruntukan Akta Bank Islam 1983, Akta Syarikat 1965, 
kehendak Syariah serta garis panduan Bank Negara Malaysia yang lain. Memandangkan GP8-i ialah garis 
panduan yang komprehensif, ia turut mengambil kira keperluan piawaian MASB yang baru, khususnya 
MASB /-1: Pembentangan Penyata Kewangan bagi Institusi Kewangan Islam. Piawaian ini berkuat kuasa 
pada tahun 2003 bertujuan menyeragamkan pembentangan dan penzahiran penyata kewangan bank 
Islam dan bank konvensional yang menyertai Skim Perbankan Islam (bank SPI). 

Sebelum GP8-i dikeluarkan, bank Islam telah mematuhi pelbagai peruntukan dalam Akta Syarikat 1965, 
piawaian perakaunan yang boleh diguna pakai dan Garis Panduan Contoh Penyata Kewangan bagi Industri 
Perbankan (GP8) yang dirangka bagi operasi perbankan konvensional. Beberapa pengubahsuaian telah 
dibuat bagi bank Islam berhubung peruntukan tertentu, di bawah GP8 supaya bersesuaian dengan operasi 
perbankan Islam seperti penzahiran konsep Syariah yang diguna dalam pembiayaan. 

Ciri-ciri Utama GP8-i 

Antara ciri utama GP8-i adalah seperti berikut: 

a) Prestasi Keseluruhan dan Penyata Urus Tadbir Korporat 

Bagi menggalakkan amalan urus tadbir korporat yang berkesan, bank Islam perlu melapor prestasi 
keseluruhan dan amalan urus tadbir korporat mereka. Bagi prestasi keseluruhan, bank Islam 
dikehendaki memberi ulasan mengenai prestasi, langkah-langkah, pelan dan strategi perniagaan, 
manakala dalam penyata urus tadbir korporat pula, bank Islam perlu mendedahkan komposisi dan 
tanggungjawab ahli Lembaga Pengarah, aktiviti audit dalaman dan kawalan serta strategi dan dasar 
pengurusan risiko. Keperluan pelaporan ini penting bagi memberi maklumat tambahan kepada 
pengguna penyata kewangan bagi menilai pencapaian dan aktiviti perbankan sesebuah bank Islam. 

b) Penzahiran Lembaga/ Jawatankuasa Penasihat Syariah dan Kewajipan Zakat 

Lembaga atau Jawatankuasa Penasihat Syariah memainkan peranan penting memantau kepatuhan 
aktiviti perbankan Islam kepada kehendak Syariah. Berasaskan kepentingan ini, bank Islam dikehendaki 
menzahirkan peranan dan tugas Lembaga atau Jawatankuasa Penasihat Syariah mereka bagi 
memantau aktiviti yang melibatkan hal-ehwal Syariah dalam Laporan Pengarah. Bagi kewajipan zakat, 
bank Islam dikehendaki menzahirkan tanggungjawab membayar zakat sama ada bagi perniagaan atau 
pemegang saham atau bagi pihak pendeposit. 

c) Laporan Lembaga/ Jawatankuasa Penasihat Syariah 

Bank Islam perlu melapor kepatuhan operasi perbankan Islam kepada prinsip Syariah dalam Laporan 
Lembaga/ Jawatankuasa Penasihat Syariah. Laporan yang mirip kepada Laporan Juruaudit ini 
bertujuan meningkatkan kewibawaan operasi bank Islam dalam mematuhi prinsip Syariah. 

d) Rizab Penyamaan Keuntungan (RPK) 

RPK adalah mekanisme yang diperkenalkan dalam Rangka Kerja Kadar Pulangan bagi menstabilkan kadar 
pulangan kepada pendeposit. Penzahiran RPK dapat menunjukkan keupayaan bank Islam dalam mengurus 
tahap pengagihan keuntungan kepada pendeposit mudharabah. Bank Islam perlu menzahirkan dasar RPK 
dan pergerakannya (peruntukan dan kemasukan semula RPK) sepanjang tahun kewangan. 

e) Klasifikasi Deposit Pelanggan dan Peletakan Deposit Bank dan Institusi Kewangan Lain 

Bank Islam dikehendaki melaporkan deposit yang diterima kepada dua kategori iaitu deposit 
mudharabah dan bukan mudharabah. Sebagai pengurus dana awam, penzahiran sebegini akan 
memberi maklumat tambahan mengenai profil risiko portfolio deposit bank Islam kepada orang 
awam. 

f) Pembentangan Penyata Kewangan 

Pembentangan Penyata Kewangan bank Islam menggambarkan amalan operasi perbankan Islam, 
khususnya aplikasi konsep mudharabah dalam aktiviti pengambilan deposit. Penyata ini menzahirkan 
jumlah pendapatan dan perbelanjaan yang dikongsi oleh bank dan pendeposit serta yang menjadi 
hak mutlak bank. 


Kelulusan Produk 

• Selaras dengan usaha mewujudkan persekitaran 
pengawalseliaan yang didorong pasaran. Bank 
Negara Malaysia mengeluarkan Garis Panduan 
Keperluan Kelulusan Produk Baru bagi Institusi 
Perbankan Islam (Garis Panduan) bagi 
menggantikan peraturan sedia ada. Garis 
Panduan yang berkuat kuasa pada 2 Januari 
2004 ini menggariskan proses pemberitahuan 
dan kelulusan spesifik bagi produk baru yang 
dikemukakan oleh institusi perbankan Islam. 

Dalam merangka Garis Panduan ini. Bank Negara 
Malaysia mengguna pakai pendekatan "apa yang 
tidak dilarang adalah dibenarkan" ke atas produk 
perbankan Islam baru, la bertujuan 
meningkatkan darjah kejelasan, ketelusan dan 
kepantasan dalam kelulusan produk. Bagi produk 
baru yang layak mendapat kelulusan automatik 
(menerusi proses pemberitahuan), ia perlu 
dikemukakan kepada Bank Negara Malaysia 
sekurang-kurangnya 21 hari sebelum produk 
baru itu dilancarkan. Definisi produk baru juga 
diperluaskan merangkumi produk atau 
perkhidmatan sedia ada yang menggunakan 
konsep Syariah yang lain atau melibatkan 
gabungan konsep Syariah yang baru. Institusi 
perbankan Islam juga perlu mengemukakan 
keterangan terperinci konsep Syariah yang 
digunakan dan telah disahkan oleh jawatankuasa 
Syariah mereka. Langkah ini bagi memastikan 
kajian terperinci ke atas produk berkenaan 
dilaksanakan oleh institusi perbankan Islam tersebut 
dan tidak akan melahirkan kesan negatif kepada 
pelanggan dan kestabilan sistem kewangan. Produk 
baru yang tidak layak diberikan kelulusan automatik 
perlu mendapat kelulusan khusus daripada Bank 
Negara Malaysia dan sekiranya perlu, Majlis 
Penasihat Syariah Bank Negara Malaysia akan turut 


dirujuk. Garis Panduan ini memberi penekanan 
kepada pengawalan sendiri oleh institusi perbankan 
Islam. Sehubungan ini, institusi perbankan Islam 
perlu memastikan produk yang diperkenalkan 
mematuhi Garis Panduan ini. 

Sejajar dengan usaha menyelaraskan rangka 
kerja pengawalseliaan industri kad kredit. Bank 
Negara Malaysia mengeluarkan Garis Panduan 
Kad Kredit-i (Garis Panduan) pada bulan Januari 
2004, sebagai lanjutan kepada Garis Panduan 
Kad Kredit yang dikeluarkan kepada bank 
konvensional pada bulan Mac 2003. Menurut 
Garis Panduan tersebut, pihak bank boleh 
menggunakan sama ada konsep Syariah 
berlandaskan bai' inah (perjanjian jual dan beli 
balik) atau BBA (jualan dengan bayaran 
tertangguh) bagi kad kredit-i. Dalam konsep bai' 
inah, dana bagi had perbelanjaan pemegang 
kad terhasil apabila bank membeli balik aset 
daripada pemegang kad secara tunai selepas ia 
dijual kepada pemegang kad berdasarkan terma 
tertangguh. Dalam konsep BBA, dana terhasil 
apabila bank membeli aset daripada pemegang 
kad secara tunai dan aset tersebut seterusnya 
dijual balik kepada pemegang kad secara 
bayaran tertangguh. 

Garis Panduan ini juga menetapkan tatacara 
pengenaan penalti dan struktur fi berdasarkan 
prinsip Syariah. Berhubung caj bayaran lewat, 
pengeluar kad kredit-i boleh mengenakan fi 
pampasan ke atas pemungkir, tertakluk pada 
terma dan syarat yang ditetapkan oleh Bank 
Negara Malaysia, antaranya institusi perbankan 
Islam dilarang mengkompaunkan fi pampasan 
bagi bayaran lewat dan caj bulanan. Peruntukan 
ini bertujuan melindungi para pelanggan dan 
bagi menyelaraskan struktur penalti kad kredit-i. 

Mengukuhkan Infrastruktur Syariah dan 
Undang-Undang 

Salah satu prasyarat bagi sistem perbankan Islam 
yang kukuh dan stabil ialah kewujudan infrastruktur 
Syariah dan undang-undang yang komprehensif. 
Rangka kerja Syariah yang kukuh digabungkan 
dengan struktur undang-undang yang teguh akan 
mempercepatkan pembangunan dan inovasi industri 
perbankan Islam. 

• Bagi mengukuhkan rangka kerja Syariah bagi 
industri kewangan Islam, Bank Negara Malaysia 
telah meminda Akta Bank Negara Malaysia 1 958 
pada tahun 2003 bertujuan menaik taraf Majlis 
Penasihat Syariah Bank Negara Malaysia (MPS) 
sebagai badan autoriti tunggal dalam perkara 
Syariah yang berkaitan dengan perbankan dan 
kewangan Islam yang terletak di bawah 
pengawalseliaan Bank Negara Malaysia. Dengan 
kedudukan tersebut, MPS akan menjadi tempat 
rujukan mahkamah atau penimbang tara dalam 
penyelesaian pertikaian yang melibatkan isu Syariah 
dalam kes perbankan dan kewangan Islam. 

• Sejajar dengan perkembangan ini, peranan 
badan penasihat Syariah dan perunding Syariah 
di bank Islam, bank SPI dan syarikat takaful akan 
diselaraskan. Bank Negara Malaysia kini sedang 
merangka satu garis panduan lengkap 
berhubung struktur, peranan dan fungsi baru 
jawatankuasa Syariah di bank Islam, bank SPI 
dan syarikat takaful. Garis panduan ini antara 
lain akan menggariskan syarat-syarat pelantikan 
ahli jawatankuasa Syariah, seperti keperluan 
institusi kewangan Islam mendapatkan 
kelulusan Bank Negara Malaysia dalam 
pelantikan ahli jawatankuasa Syariah. Di 
samping itu, garis panduan ini akan turut 
menggariskan tugas dan tanggungjawab 
institusi kewangan Islam dalam membantu ahli 
jawatankuasa Syariah menjalankan tugas dan 
peranan mereka secara berkesan. Garis panduan 
ini dijangka dikeluarkan pada suku pertama 
tahun 2004. 

• Satu perkembangan signifikan dalam aspek 
infrastruktur perundangan perbankan dan 
kewangan Islam adalah penubuhan satu 
mahkamah tinggi khusus di Bahagian Komersial, 
Mahkamah Tinggi Kuala Lumpur bagi mendengar 
kes muamalat. Sehubungan ini. Hakim Besar 
Malaya telah mengeluarkan Arahan Amalan No. 
1/2003 kepada semua pengamal undang-undang 
di negara ini yang menghendaki mereka 


mendaftar kesemua kes perbankan dan 
kewangan Islam di Mahkamah Tinggi dan 
mahkamah rendah dengan menggunakan kod 
pendaftaran khas. Dengan penubuhan 
Mahkamah Tinggi khusus untuk kes-kes 
muamalat, kes-kes perbankan dan kewangan 
Islam dapat didengar dengan lebih cepat dan 
seterusnya meningkatkan keyakinan awam 
kepada perbankan dan kewangan Islam. 

Bagi melengkapi sistem mahkamah. Bank Negara 
Malaysia mengenal pasti proses timbang tara sebagai 
satu mekanisme penyelesaian pertikaian alternatif 
untuk perbankan dan kewangan Islam. Timbang tara 
adalah satu mekanisme penyelesaian pertikaian yang 
sesuai khususnya bagi kemudahan pembiayaan 
berskala tinggi dan dapat mengelakkan proses 
mahkamah yang kadang kala mengambil masa yang 
agak lama. Bank Negara Malaysia kini di peringkat 
akhir untuk memeterai kerjasama dengan institusi 
timbang tara sedia ada bagi mengendalikan timbang 
tara perbankan dan kewangan Islam. 

Dalam perkembangan berkaitan. Biro 
Pengantaraan Kewangan (BPK) ditubuhkan 
sebagai pusat pengantaraan tunggal bagi sektor 
perbankan dan insurans, termasuk perbankan 
Islam dan takaful. BPK menggantikan biro-biro 
sedia ada untuk industri perbankan dan industri 
insurans. BPK dijangka memberi khidmat 
pengantaraan yang lebih cepat dan berkos efektif 
kepada pengguna-pengguna yang membuat 
aduan bagi produk dan perkhidmatan yang 
ditawarkan oleh institusi kewangan. 

Di samping mekanisme penyelesaian pertikaian, 
sektor perundangan juga memerlukan suasana 
kondusif untuk menguruskan kelainan dan 
keunikan urus niaga perbankan dan kewangan 
Islam. Pada bulan Jun 2003, Bank Negara 
Malaysia menubuhkan Jawatankuasa Kajian 
Semula Undang-Undang dianggotai oleh wakil 
Jabatan Peguam Negara, Kementerian 
Kewangan, Majlis Peguam Malaysia, peserta 
industri dan pengamal undang-undang. 
Jawatankuasa ini akan menyemak dan mengkaji 
undang-undang sedia ada dan mengemukakan 
syor kepada pihak berkuasa berkenaan supaya 
urus niaga perbankan dan kewangan Islam 
dapat dilaksanakan dengan lebih licin. Antara 
undang-undang yang dikaji semula termasuk 
undang-undang percukaian dan duti setem, 
undang-undang syarikat, undang-undang tanah 
dan undang-undang prosedur. 

Mempertingkatkan Pembangunan Sumber 
Intelektual dan Pendidikan Pengguna 

Usaha melahirkan satu tenaga kerja perbankan 
berwibawa adalah penting demi pembangunan industri 
perbankan Islam yang dinamik dan berdaya saing. 

• Bagi mencapai matlamat ini. Institut Perbankan 
dan Kewangan Islam Malaysia (IBFIM) dikenal pasti 
untuk menerajui usaha ke arah melahirkan 
sejumlah tenaga kerja perbankan yang 
berpengetahuan dan mahir dalam bidang 
perbankan dan kewangan Islam. IBFIM akan 
memberi tumpuan ke arah mempertingkatkan 
keupayaannya dalam tiga bidang utama iaitu 
pendidikan dan latihan; perundingan dan khidmat 
nasihat; serta penyelidikan dan penerbitan. 

• Minggu Perbankan Islam dan Takaful (MPIT 2003) 
anjuran Persatuan Institusi Perbankan Islam 
Malaysia dan di bawah naungan Bank Negara 
Malaysia telah diadakan dari 26 September 
hingga 2 Oktober 2003 sebagai sebahagian 
daripada usaha untuk meningkatkan 
pengetahuan dan kesedaran pengguna dalam 
bidang perbankan dan kewangan Islam. Antara 
aktiviti yang dianjurkan sepanjang MPIT 2003 
termasuk ekspo selama tiga hari mengenai 
perbankan dan kewangan Islam. 

• Sempena MPIT 2003, Bank Negara Malaysia dan 
institusi kewangan Islam terlibat menaja 
penerbitan satu program dokumentari televisyen 
berkenaan perbankan dan kewangan Islam 
bertajuk "Kewangan Islam". Program 
dokumentari ini mengandungi 1 1 episod 
memaparkan pembangunan sistem kewangan 
Islam di Malaysia serta produk dan perkhidmatan 
yang ditawarkan oleh institusi kewangan Islam. 
Dokumentari ini diterbitkan oleh sebuah stesen 
penyiaran tempatan. 

• Bagi meningkatkan lagi tahap pengetahuan 
masyarakat umum dalam perbankan dan 
kewangan Islam, buku info bertajuk "Apakah 
Perbankan Islam?" dan "Pembiayaan Perumahan-i" 
diterbitkan sebagai sebahagian daripada Program 
Pendidikan Pengguna menerusi "Info Perbankan". 
Buku info ini memberi maklumat kepada para 
pengguna mengenai kefahaman asas perbankan 
Islam, prinsip dan konsep Syariah yang digunakan, 
produk dan perkhidmatan perbankan Islam yang 
ditawarkan, dan mekanisme pembiayaan 
perumahan berdasarkan prinsip Syariah. 


PRESTASI SISTEM PERBANKAN ISLAM 

Industri perbankan Islam terus mencatat 
perkembangan kukuh sepanjang tahun 2003 dengan 
peningkatan bahagian pasaran dari segi aset, 
pembiayaan dan deposit berbanding keseluruhan 
sistem perbankan. Prestasi lebih baik ini disokong 
oleh kedudukan permodalan yang kukuh berikutan 
kenaikan modal dan peningkatan keuntungan serta 
aktiviti pembiayaan yang lebih tinggi terutama dalam 
sektor kenderaan pengangkutan dan harta 
kediaman. Kualiti aset juga bertambah baik dengan 
penurunan nisbah pembiayaan tak berbayar bersih 
dan peningkatan peruntukan kerugian pembiayaan. 

Kekukuhan Modal 

Modal asas institusi perbankan Islam meningkat dari 
RM5.1 bilion pada akhir tahun 2002 kepada RM6.8 
bilion pada akhir tahun 2003. Suntikan modal baru 
menyumbang RM1 bilion kepada peningkatan modal 
asas manakala keuntungan diaudit menyumbang 
sebanyak RM414.6 juta. Suntikan modal baru 
tersebut disebabkan penyertaan sebuah bank 
saudagar dalam Skim Perbankan Islam (SPI) dan 
pengekalan modal secukupnya oleh institusi 
perbankan SPI. 

Sejajar dengan suntikan modal baru itu, jumlah 
modal kumpulan 1 meningkat sebanyak RM1 .4 bilion 
atau 31.1% kepada RM5.9 bilion, sementara jumlah 
modal kumpulan 2 mencatat pertambahan sebanyak 
RM21 5.9 juta, ekoran peningkatan peruntukan am 
bagi pembiayaan hutang ragu dan lapuk. Pada akhir 
tahun 2003, sistem perbankan Islam mencatat nisbah 


Jadual 5.2 

Sistem Perbankan Islam: Sumber dan Kegunaan 
Dana 

Graf 5.1 

Sistem Perbankan Islam: 

Kecukupan Modal pada tahun 2003 





modal berwajaran risiko yang kukuh pada paras 
13.1 % dan nisbah modal teras pada paras 1 1.4%. 

Nisbah modal berwajaran risiko bank Islam dan bank 
perdagangan SPI masing-masing berada pada paras 
11.8% dan 14.3%. Nisbah modal berwajaran risiko 
bank saudagar SPI pula meningkat dari 10.9% kepada 
13.5% berikutan penambahan dana perbankan Islam 
dua bank saudagar sebanyak RM80 juta dan 
penyertaan sebuah bank saudagar dalam SPI. Bagi 
syarikat kewangan SPI, modal asas bertambah 33.2% 
atau RM479 juta kepada RM1 .9 bilion sepanjang 
tahun 2003. Sementara itu, aset berwajaran risiko 
meningkat 47.9% atau RM4.9 bilion kepada RM15.1 
bilion terutamanya ekoran pengembangan 
pembiayaan sewa beli. Ini menyebabkan penurunan 
kecil nisbah modal berwajaran risiko sebanyak 1 .4 
mata peratusan kepada 12.7%. 

Jumlah aset berwajaran risiko sistem perbankan Islam 
mengembang sebanyak 24.4% atau RM10.1 bilion 
kepada RM51 .5 bilion pada akhir tahun 2003. 
Pengembangan ini dapat dilihat dalam keseluruhan 
kategori aset berisiko kecuali kategori aset berisiko 
10% kerana berlaku pengurangan peletakan deposit 
antara bank dalam syarikat diskaun dan pegangan 
bon mudharabah Cagamas. Pertambahan ketara 
dicatat dalam kategori aset berisiko 100% dan 50% 
(masing-masing sebanyak RM8.3 bilion dan RM2.9 
bilion) ekoran peningkatan pembiayaan lain dan 
pembiayaan akhir bagi harta kediaman. 

Selaras dengan kedudukan modal sistem perbankan 
Islam yang kukuh sepanjang tahun 2003, nisbah 
modal berwajaran risiko dan nisbah modal teras 
masing-masing kekal pada paras melebihi 1 1 % dan 
9%. 


Aset 

Pada akhir tahun 2003, jumlah aset sektor 
perbankan Islam meningkat sebanyak RM14.1 bilion 
atau 20.8% kepada RM82.2 bilion. Sebahagian 
besar peningkatan jumlah aset disumbangkan oleh 
pertumbuhan jumlah pembiayaan bank 
perdagangan SPI (33.6%) dan syarikat kewangan 
SPI (56.7%), merangkumi 78.3% keseluruhan 
jumlah pembiayaan. Seperti mana tahun-tahun 
sebelumnya, arah aliran ketara sepanjang tahun 
2003 adalah peralihan dana daripada deposit antara 
bank kepada pelaburan dalam sekuriti demi 
mendapatkan pulangan yang lebih tinggi. Pelaburan 
dalam sekuriti sebanyak RM22.6 bilion mewakili 
27.4% daripada jumlah aset dan meningkat RM3.3 
bilion atau 17% sepanjang tahun 2003. Dari segi 
bahagian pasaran, bank perdagangan SPI masih 
menyumbang sebahagian besar aset perbankan 
Islam sebanyak 44.8%, diikuti bank Islam (25.5%) 
dan syarikat kewangan SPI (21.8%). Dari segi 
pengembangan aset, syarikat kewangan SPI 
mencatatkan pertumbuhan tertinggi sebanyak 
41.6%, diikuti bank perdagangan SPI (26.5%) dan 
bank saudagar SPI (20%). 

Aktiviti Pembiayaan 

Jumlah pembiayaan yang dikeluarkan oleh sektor 
perbankan Islam mengembang sebanyak 32.4% 
atau RM11.9 bilion (30.2% atau RM8.5 bilion pada 
tahun 2002). Sebahagian besar pertumbuhan 
pembiayaan ini disumbangkan oleh peningkatan 
ketara pembiayaan pembelian kenderaan 
penumpang dan harta kediaman, masing-masing 
sebanyak 60.8% dan 33.3%. Permintaan pengguna 


Graf 5.2 

Sistem Perbankan Islam: 

Konsep Pembiayaan pada akhir 2003 

terus meningkat dengan kemunculan pakej 
pembiayaan menarik dan kompetitif yang 
ditawarkan oleh institusi perbankan Islam. 
Pembiayaan berdasarkan konsep BBA (jualan 
pembayaran tertangguh) kekal terbesar, mencakupi 
47.7% jumlah pembiayaan manakala ijarah 
thumma al-bai' ( sewa beli) mencakupi 27.6%. 

Berikutan permintaan kukuh dalam perbelanjaan 
pengguna dan pembiayaan korporat, jumlah nilai 
permohonan pembiayaan yang diterima oleh institusi 
perbankan Islam pada tahun 2003 meningkat 8.8% 


kepada RM26.3 bilion. Bagi menampung permintaan 
yang tinggi dalam pembiayaan baru, pembiayaan 
baru sebanyak RM16.7 bilion diluluskan sepanjang 
tahun 2003, manakala pembiayaan yang dikeluarkan 
bertambah 49.5%. Sementara itu, bayaran balik 
pembiayaan meningkat 26.3% sepanjang tahun 
2003. Secara purata, sejumlah RM3 bilion 
pembiayaan dikeluarkan setiap bulan sepanjang 
tahun 2003, berbanding RM2 bilion pada tahun 
2002. Bersandarkan keadaan ekonomi yang 
menggalakkan, kedudukan modal yang kukuh dan 
mudah tunai yang mencukupi dalam sistem 


Bersandarkan keadaan ekonomi yang menggalakkan, 
kedudukan modal yang kukuh dan mudah tunai yang 
mencukupi dalam sistem perbankan Islam, institusi 
perbankan Islam berada dalam kedudukan baik untuk 
mengekalkan momentum pertumbuhan aktiviti pembiayaan 
pada tahun 2004. 


Jadual 5.3 

Sistem Perbankan Islam: Arah Aliran Pembiayaan 


Pertanian, kegiatan memburu, 
perhutanan dan perikanan 
Perlombongan dan kuari 
Perkilangan 
Elektrik, gas dan air 
Perkhidmatan masyarakat, sosial 
dan persendirian 

Sektor harta benda yang luas 
Harta tanah 

Pembelian harta kediaman 
Pembelian harta 
bukan kediaman 


Perubahan tahunan 
2002 | 2003a 


Pada akhir 
2003a 


303.3 


4,953.2 

103.5 

579.9 

3.916.9 


4,747.0 

142.6 

655.3 

3,581.4 


20,482.7 

811.9 

2,933.5 

14,344.2 


353.0 


367.7 


2,393. 1 


Perdagangan borong dan 


Pengangkutan, penyimpanan 
dan perhubungan 
Perkhidmatan kewangan, 
insurans dan perniagaan 
Pembelian sekuriti 


251.2 

61.8 

42.2 

62.4 


Kredit penggunaan 
Kad kredit 

Kegunaan persendirian 
Pembelian barangan 
pengguna 

Pembelian kenderaan 


2,474.5 

57.5 

374.7 


5,584.9 

95.7 

575.5 


14,872.1 

156.2 

1,637.1 

54.1 


perbankan Islam, institusi perbankan Islam berada 
dalam kedudukan baik untuk mengekalkan 
momentum pertumbuhan aktiviti pembiayaan pada 
tahun 2004. 


Sektor perbankan Islam turut memberi tumpuan 
kepada berian pembiayaan kepada perusahaan kecil 
dan sederhana (PKS). Jumlah pembiayaan yang 
diberikan oleh institusi perbankan Islam kepada PKS 
meningkat 77.1% daripada RM3.5 bilion pada akhir 
tahun 2002 kepada RM6.2 bilion pada akhir tahun 
2003. Pembiayaan secara Islam menyumbang 
7.5% daripada jumlah pembiayaan sistem 
perbankan kepada PKS pada akhir tahun 2003 
berbanding 4.7% pada akhir tahun 2002. 


Jadual 5.4 

Sistem Perbankan Islam: Aktiviti Pembiayaan 


Kelulusan pembiayaan 
Pengeluaran pembiayaan 
Pembayaran balik pembiayaan 


Pada akhir tahun 

Kualiti Aset 

Kualiti aset industri perbankan Islam bertambah baik 
sepanjang tahun 2003. Pada akhir tahun 2003, nisbah 
pembiayaan tidak berbayar (NPF) kasar dan bersih 
berdasarkan klasifikasi 6 bulan masing-masing 
mencatat 8.6% (8.9% pada tahun 2002) dan 5.5% 
(5.7% pada tahun 2002). Nisbah NPF bersih institusi 
perbankan Islam berada pada paras antara 5.3% 
hingga 5.6% sepanjang tahun 2003. Peruntukan 
kerugian pembiayaan kekal tinggi pada paras 53.7% 
daripada jumlah NPF pada akhir tahun 2003. Jumlah 
peruntukan kerugian pembiayaan meningkat kepada 
RM2.4 bilion berbanding RM2 bilion pada tahun 


2002. Pendapatan tergantung, peruntukan am dan 
peruntukan khas yang disediakan oleh institusi 
perbankan Islam masing-masing meningkat sebanyak 
43.7%, 33.7% dan 3.9% sepanjang tahun 2003. 
Peruntukan am purata industri perbankan Islam 
berada pada paras 1.9% daripada jumlah pembiayaan 
bersih berikutan amalan berhemat sebilangan institusi 
perbankan Islam yang menyediakan peruntukan yang 
lebih tinggi bagi pembiayaan, la turut diperkukuhkan 
apabila rangka kerja bagi pengiraan kadar pulangan 
diperkenalkan yang menghendaki pembahagian 
peruntukan am yang berasingan bagi portfolio 
pembiayaan perbankan Islam bank SPI. 


Jadual 5.5 

Sistem Perbankan Islam: Pembiayaan Tidak Berbayar dan Peruntukan Pembiayaan 



yang dilaporkan untuk keseluruhan sistem perbankan bagi bank perdagangan, bank saudagar dan syarikat kewangan. 

Nisbah pembiayaan tidak berbayar bersih = (Pembiayaan tidak berbayar selepas ditolak pendapatan tergantung selepas ditolak peruntukan khas) / 
(Jumlah pembiayaan selepas ditolak pendapatan tergantung selepas ditolak peruntukan khas) x 100%. 

Sistem Kewangan Islam 


Graf 5.3 

Sistem Perbankan Islam: 

Nisbah Pembiayaan Tidak Berbayar Bersih 1 



2000 2001 2002 


2003 



Sektor harta benda yang meluas mencakupi 
sebahagian besar jumlah NPF iaitu sebanyak 62.3% 
(59.7% pada tahun 2002). NPF yang tinggi dalam 
sektor harta benda yang meluas berpunca daripada 
peningkatan NPF dalam harta kediaman dan sektor 
pembinaan, masing-masing sebanyak RM451 juta 
dan RM1 74.5 juta. Di samping itu, peningkatan NPF 
juga berlaku dalam sektor pengangkutan, 
penyimpanan dan perhubungan sebanyak RM 108.2 
juta. 

Kadar Pulangan 

Kadar pulangan deposit pelaburan dipengaruhi 
faktor-faktor seperti pulangan ke atas aset, kualiti 
aset dan jumlah deposit institusi perbankan Islam. 
Sepanjang tahun 2003, sejajar dengan pertumbuhan 
pembiayaan dan kualiti aset yang menggalakkan, 
kadar pulangan kepada pendeposit akaun pelaburan 
kekal stabil bagi kesemua tempoh matang. Kadar 


Graf 5.4 

Sistem Perbankan Islam: 

Arah Aliran Kadar Pulangan kepada Pendeposit 

(%) 

4.00 



2.00- 


Bulan 


pulangan deposit 1 -bulan dan 3-bulan masing- 
masing berkisar antara 2.56% sehingga 2.72% dan 
2.63% sehingga 2.85%. Kadar pulangan yang stabil 
ini turut dipengaruhi perubahan dalam nisbah 
pembahagian keuntungan bagi setiap tempoh 
matang deposit di samping elemen Rizab Penyamaan 
Keuntungan yang membolehkan institusi perbankan 
Islam mengurus perubahan kadar pulangan dengan 
lebih berkesan. 

Keuntungan 

Berikutan pertumbuhan sederhana jumlah 
pembiayaan, sektor perbankan Islam mencatat 
kenaikan dalam pendapatan pembiayaan bersih 
sebanyak RM555 juta di peringkat operasi. 
Pendapatan bukan pembiayaan sektor perbankan 
Islam turut meningkat RM232 juta atau 46.9%. 
Sektor perbankan Islam mencatat kenaikan 
keuntungan sebelum peruntukan berjumlah RM2.3 
bilion (RM1.7 bilion pada tahun 2002). Setelah 
mengambil kira peruntukan kerugian pembiayaan, 
sektor perbankan Islam mencatat keuntungan 
sebelum cukai berjumlah RM977.2 juta pada tahun 
kalendar 2003 (RM947.8 juta pada tahun 2002). 
Meskipun terdapat peningkatan dalam peruntukan 
sebanyak RM1.3 bilion, keuntungan sebelum cukai 
tetap mencatatkan peningkatan kerana kenaikan 
pendapatan pembiayaan dan bukan pembiayaan 
melebihi peningkatan peruntukan. Peruntukan 
kerugian pembiayaan yang lebih tinggi ini 


Jadual 5.6 

Sistem Perbankan Islam: 
Pendapatan dan Perbelanjaan 



Untuk tahun 
kalendar 

Perubahan 

tahunan 


2002 

2003a 

20C 



i. t 

RM 

juta 

% 

Pendapatan pembiayaan selepas 
ditolak pendapatan tergantung 
(Pendapatan tergantung) 

3,196 

373 

3,870 

306 

674 

-67 

21.1 

-18.0 

Tolak: Perbelanjaan pembiayaan 

1,569 

1,688 

119 

7.6 

Pendapatan pembiayaan bersih 

1,627 

2,182 

555 

34.1 

Campur: Pendapatan bukan 
pembiayaan 

495 

727 

232 

46.9 

Tolak: Kos kakitangan 

199 

229 

30 

15.1 

Kos overhed 

269 

384 

115 

42.8 

Keuntungan sebelum peruntukan 

1,654 

2,296 

642 

38.8 

Tolak: Peruntukan pembiayaan 

dan peruntukan lain 

706 

1,319 

613 

86.8 

Keuntungan sebelum cukai 

948 

977 

29 

3.1 

Pulangan ke atas aset (%) 
Pulangan ke atas ekuiti (%) 

20.2 

1.2 




a Awalan 

sebahagiannya disebabkan peningkatan dalam 
jumlah pembiayaan tidak berbayar dan Rizab 
Penyamaan Keuntungan. 

Mudah Tunai 

Sepanjang tahun 2003, terdapat lebihan dalam 
mudah tunai sistem perbankan Islam. Jumlah deposit 
mencatat pertumbuhan sederhana sebanyak 13% 
atau RM6.9 bilion kepada RM60.2 bilion pada akhir 
tahun 2003. Bank perdagangan SPI dan bank Islam 
menguasai sebahagian besar jumlah deposit sektor 
perbankan Islam sebanyak 73.2% (74.8% pada 
tahun 2002). Di kalangan peserta perbankan Islam, 
bank saudagar SPI mencatat kadar pengembangan 
deposit tertinggi sebanyak 24.6% diikuti oleh 
syarikat kewangan SPI sebanyak 20.6%. 

Deposit pelaburan (am dan khas) terus menguasai 
sebahagian besar deposit perbankan Islam dengan 
menyumbang 58.5% daripada keseluruhan deposit 
perbankan Islam. Sepanjang tahun 2003, deposit 
tabungan dan deposit permintaan masing-masing 
mencatat pengembangan sebanyak 26.6% dan 
19.6%, berikutan peningkatan jumlah pelanggan 
runcit. Dari segi profil kematangan deposit pelaburan 
am, 52.6% daripada jumlah pelaburan deposit am 
tertumpu kepada tempoh matang jangka pendek, 


Jadual 5.7 

Sistem Perbankan Islam: Deposit mengikut Jenis 
dan Institusi 


Perubahan tahunan 

akhk 


2002 

2003a 

2003a 


RM 


RM 


RM 


juta 

% 

juta 

% 

juta 

Deposit permintaan 

2,727 

42.2 

1,796 


10.980 

Bank-bank Islam 

834 

31.9 

693 

20.1 

4,143 

Bank perdagangan 

1,893 

49.3 

1,103 

19.2 

6,837 

Deposit tabungan 

1,275 

30.7 

1,442 

26.6 

6,866 

Bank-bank Islam 

308 

21.2 

190 

10.8 

1,952 

Bank perdagangan 

897 

42.1 

1,145 

37.8 

4,175 

Syarikat kewangan 

70 

12.5 

107 

16.9 

739 

Deposit pelaburan 

2.463 

7.4 

-741 

-2.1 

35.227 

Bank-bank Islam 

909 

8.9 

93 

0.8 

11,183 

Bank perdagangan 

-1,032 

-7.6 

-2,351 

-18.7 

10,227 

Syarikat kewangan 

1,419 

20.3 

614 

7.3 

9,019 

Bank saudagar 

7 

1.9 

213 

56.5 

590 

Syarikat diskaun 

1,160 

49.2 

690 

19.6 

4,208 

Lain-lain deposit 

-266 

-8.9 

4,410 

161.6 

7,139 

Bank-bank Islam 

-5 

-4.0 

187 

157.1 

306 

Bank perdagangan 

-314 

-12.8 

3,148 

147.6 

5,281 

Syarikat kewangan 

-59 

-50.9 

1,150 

2,017.5 

1,207 

Bank saudagar 

4 

1.3 

-46 

-15.0 

261 

Syarikat diskaun 

108 

2,160.0 

-29 

-25.7 

84 

a Awalan 


terutama di antara tempoh matang satu hingga tiga 
bulan memandangkan perbezaan peningkatan kadar 
pulangan pelaburan jangka pendek dan jangka 
panjang yang kecil. Kadar pulangan purata bagi 
deposit kekal stabil pada tahun 2003. 

Dari segi kedudukan mudah tunai, kedua-dua bank 
Islam mempunyai mudah tunai yang mencukupi bagi 
menghadapi pengeluaran dana tak dijangka bagi 
tempoh sehingga satu bulan. Lebihan mudah tunai 
mengatasi keperluan minimum 3% dan 5%, masing- 
masing bagi lingkungan tempoh sehingga satu 
minggu, dan tempoh satu minggu sehingga satu 
bulan. Nisbah pembiayaan atas deposit institusi 
perbankan Islam menunjukkan arah aliran 
peningkatan yang menggalakkan. Nisbah 
pembiayaan atas deposit meningkat daripada 68.9% 
pada Disember 2002 kepada 80.7% pada akhir 
tahun 2003 ekoran peningkatan yang lebih tinggi 
dalam jumlah pembiayaan berbanding deposit 
sepanjang tempoh tersebut. 

Pasaran Wang Antara Bank Secara Islam 
(PWABI) 

Pasaran wang antara bank secara Islam (PWABI) terus 
mencatat kedudukan lebihan mudah tunai sepanjang 
tahun 2003. Walau bagaimanapun, lebihan mudah 
tunai dikekalkan pada tahap bersesuaian berikutan 
beberapa siri operasi mudah tunai yang dijalankan 
oleh Bank Negara Malaysia. Selain penggunaan 
mekanisme deposit wadiah antara bank bagi 
menyerap lebihan mudah tunai dari pasaran, 
penerbitan instrumen Terbitan Pelaburan Kerajaan 
(TPK) berjumlah RM2 bilion dan Nota Boleh Niaga 
Bank Negara Malaysia (BNNN) berjumlah RM1 bilion 
juga menstabilkan kedudukan mudah tunai dalam 


Jadual 5.8 

Pasaran Wang Antara Bank secara Islam 

Sistem Kewangan Islam 


Graf 5.5 

TPK - Jumlah Urus Niaga 



Graf 5.6 

Kadar Hasil Purata bagi TPK 





PWABI. Pengurusan kedudukan lebihan mudah tunai 
yang aktif menerusi penerbitan sekuriti Islam 
kerajaan dan Bank Negara Malaysia mengurangkan 
jumlah dana yang diserap melalui penerimaan terus 
deposit wadiah antara bank. Sehubungan ini, purata 
jumlah tertunggak harian yang diserap melalui 
mekanisme deposit wadiah antara bank berkurangan 
sebanyak 61 .3% daripada RM6.2 bilion pada tahun 
2002 kepada RM2.4 bilion pada tahun 2003. 

Pertambahan bekalan TPK dan BNNN menyumbang 
kepada peningkatan ketara aktiviti dagangan kedua- 
dua instrumen tersebut. Jumlah urus niaga TPK dan 
BNNN masing-masing mencatat peningkatan 51 1 .9% 


(RM30.2 bilion) dan 300% (RM6.6 bilion). Langkah 
yang diambil bagi meningkatkan penerbitan sekuriti 
kerajaan merangsang urus niaga pasaran sekunder 
yang cergas dalam PWABI. Bank Negara Malaysia turut 
memperkenalkan langkah baru yang menghendaki 
peniaga utama memainkan peranan sebagai penggiat 
pasaran TPK dan BNNN. Langkah ini mewujudkan 
proses penentuan harga yang teratur bagi 
memudahkan urus niaga dalam pasaran primer dan 
sekunder. 

Urus niaga deposit antara bank dan aktiviti urus niaga 
instrumen lain dalam PWABI seperti bil perdagangan 
turut mencatat pertumbuhan positif. Sepanjang tahun 
2003, pelaburan mudharabah antara bank mencatat 
pertumbuhan sederhana sebanyak 14.9% berjumlah 
RM283.8 bilion (RM247 bilion pada tahun 2002). Urus 
niaga Sijil Hutang Boleh Niaga secara Islam (SHBN) 
juga mencatat pertumbuhan positif. Bekalan SHBN 
dalam pasaran meningkat berikutan usaha institusi 
perbankan Islam mempergiatkan penerbitan 
instrumen boleh niaga secara Islam bagi 
menggembleng deposit jangka panjang (tempoh 
matang melebihi 6 bulan) menerusi penerbitan SHBN. 
Inisiatif ini mendorong urus niaga aktif SHBN dalam 
PWABI yang mencatat pertumbuhan tiga angka 
sebanyak 425%. Walau bagaimanapun, secara relatif, 
nilai mutlak urus niaga SHBN kekal kecil. Bagi bil 
perdagangan jangka pendek, aktiviti urus niaga 
menunjukkan pertumbuhan memberangsangkan 
sebanyak 40.3%, daripada RM24.8 bilion pada tahun 

2002 kepada RM34.8 bilion pada tahun 2003 sejajar 
dengan peningkatan aktiviti pembiayaan perdagangan. 

Sepanjang tahun 2003, urus niaga sekuriti hutang 
swasta secara Islam (SHSI) meningkat 59.7% kepada 
RM60.7 bilion berbanding RM38 bilion pada tahun 
2002. Peningkatan lebih tinggi dalam urus niaga 
SHSI adalah disebabkan oleh penerbitan baru SHSI 
berjumlah RM8.1 bilion dan sentimen urus niaga 
yang kukuh pada separuh tahun pertama. Tahun 

2003 juga menyaksikan penerbitan pertama sekuriti 
bersandarkan aset berasaskan prinsip Islam 
berjumlah RM986 juta. 

